**Kedves Szülők!**

Gyermekük óvodai étkezésének biztosítása érdekében kérjük, hogy az alábbi időpontok egyikében fáradjanak be óvodánkba, és nyilatkozzanak gyermekük étkezéséről:

**2025. augusztus 22. 8 – 14**

**2025. augusztus 25. 12 – 17**

**2025. augusztus 28. 8 - 14**

Azoknál a gyermekeknél, akik ételallergiával, tartós betegséggel élnek, vagy rendszeres gyermekvédelmi kedvezményben részesülnek, kérjük, hozzák magukkal az érvényes orvosi igazolásokat, illetve a határozatokat.

Óvodában ingyenes étkezésre jogosult:

1. a rendszeres gyermekvédelmi kedvezményben részesülő gyermek

2. a tartósan beteg vagy fogyatékos gyermek,

3. az a gyermek, aki olyan családban él, amelyben tartósan beteg, vagy fogyatékos gyermeket nevelnek,

4. a három- vagy többgyermekes családban élő gyermek

5. az olyan családban élő gyermek, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér (minimálbér) nettó összegének 130 %-át, azaz 2025 -ben 251.397 forintot,

6. a nevelésbe vett gyermek.

A nyilatkozatok az óvoda honlapjáról is elérhetőek! <https://dabasinapsugarovoda.hu/info.php>

Köszönjük együttműködésüket!

Óvodavezetés

**FONTOS VÁLTOZÁS!**

A Dabasi Napsugár Katolikus Óvoda esetében a gyermekétkeztetési szolgáltatást a Dabasi

Intézményfenntartó Központ ( 2370 Dabas Szent István tér 1/b ) látja el.

Az intézményi gyermekétkeztetés igénybevételéhez kapcsolódó legfontosabb

információkról az alábbiakban tájékoztatjuk Önöket:

Intézményünk a Dabasi Napsugár Katolikus Óvoda 2025. 08. 25-től a

gyermekétkeztetés nyilvántartásához a **Mealplanner szülői online rendszert**

**használja.**

A weboldal elérhetősége:

<https://menza.dabasinapsugarovoda.hu/login>

**Internetes szülői felület:**

-bárhonnan elérhető, telepítést nem igényel, bármilyen mobil eszközről használható

- a szülők gyermekeik étkezéseit egy közös felületen kezelhetik,

- megrendelhetik, lemondhatják az étkezéseket az intézmény által megadott határidőig

- megtekinthetik, letölthetik a számláikat

- étlapok elérhetősége

Mealplanner online rendszer használata:

1. A szülő a Kréta programban megadott email címmel tud belépni,
2. A belépés után az ideiglenes jelszóval tudnak belépni, amit meg kell változtatni egyedi jelszóra. (jelszavak kiküldése emailcímre :augusztus 25!)
3. A jobb felső sarokban a kereső fülben név szerinti kereséssel lehet rákeresni a szülőhöz tartozó gyermekre, gyermekekre.
4. Az étkezés igénylése, lemondása elsődlegesen a Mealplanner program szülői felületén keresztül történhet minden nap 9 óra 15-ig a következő naptól kezdődő időszakra.
5. Kérjük, hogy az ingyenes étkezést igénybe vevőkre vonatkozóan is teljesítsék az étkezés lemondását az ételpazarlás elkerülése érdekében.
6. Amennyiben a szülői felület ideiglenesen nem érhető el, a lemondást a csoportok messenger levelező rendszerében vagy a [titkarsag.dabas.napsugar@ekif-vac.hu](mailto:titkarsag.dabas.napsugar@ekif-vac.hu) címre küldjék meg, illetve a 06-30/871-11-81 -es telefonszámon tehetik meg.

Étkezési térítési díj fizetésének módjai:

- bankkártyával a Mealplanner online rendszeren keresztül, minden hónap 5-e és 15-e között, az előző hónapra vonatkozóan. ( utólagos számlafizetés )

- átutalással, az utalás beazonosítása érdekében minden esetben kérjük tüntesse fel a tanuló nevét és a számla sorszámát,

Az étkezés igényléséhez szükséges dokumentumok megtalálhatóak a  <https://dabasinapsugarovoda.hu/index.php> weboldalon az információk menüpont alatt, illetve személyesen a Dabasi Napsugár Katolikus Óvoda aulájában az erre kijelölt napokon.

( Bejárat a Madách utca felől)

Óvodavezetés